Norra Muusikaakadeemia
Norra Muusikaakadeemia (norra Norges musikkhøgskole) on konservatoorium Norras Oslos. See on Norra suurim muusikaakadeemia, kus saab omandada (nii esimese kui ka kõrgemate astmete) muusikalist kõrgharidust. Läbi aastate on seal õppinud Norra kõige tunnustatumad muusikud. Norra Muusikaakadeemias on võimalik õppida tegevartistiks, heliloojaks ja pedagoogiks. Muusikuid haritakse rahva-, kiriku- ja klassikalise muusika erialadel, viimastel aastatel on edukad olnud artistid džässivaldkonnast. Akadeemia on Oslo suurim kontserdikorraldaja, andes ligikaudu 300 kontserti aastas. Nagu kõikidel koolidel Norra haridussüsteemis, on ka akadeemias tasuta õpe. Üliõpilasi võetakse vastu ainult prooviesinemise ja/või varasemat muusikaharidust tõendavate dokumentide põhjal.